Politeknik Balik Pulau

Politeknik Balik Pulau (PBU) ialah sebuah politeknik di Pulau Pinang, Malaysia. Politeknik ini ditubuhkan pada 1 Februari 2007 dan merupakan politeknik ke-21 di dalam senarai carta politeknik, Kementerian Pendidikan Tinggi (KPT). PBU telah berpindah ke kampus tetap di Balik Pulau pada 28 Oktober 2013.

Dengan kapasiti 97 orang tenaga pensyarah dan staf sokongan, PBU berganding bahu memikul amanah untuk mencapai hasrat kerajaan menjadikan Malaysia Maju pada tahun 2020. Pembangunan modal insan negara dan pendidikan tertiary yang relevan dengan kehendak pasaran adalah moto utama institusi ini. Pembangunan kurikulum IT dan kaedah pengajaran dan pembelajaran terkini, pembinaan sahsiah pendidikan, peningkatan ilmu pengetahuan, sistem pentaksiran yang praktikal adalah agenda utama politeknik yang masih junior ini.

PBU komited untuk merealisasikan hasrat kerajaan dalam membangunkan negara menjelang tahun 2020 dengan pengisian program yang dirangka khas ke arah pencapaian ini. Melalui Agenda Transformasi Politeknik yang digariskan oleh Jabatan Pendidikan Politeknik (JPP), PBU telah bertindak mengukuhkan program yang disepadukan bagi melahirkan graduat yang berkualiti. Antaranya ialah pemantauan yang berterusan terhadap kualiti pengajaran dan pembelajaran, mendapatkan pengakredatasian penuh daripada MQA dan pensijilan MS ISO pada tahun 2012. Dalam melahirkan pensyarah yang berdedikasi dan kompeten, mereka digalakkan untuk mendapatkan pensijilan profesional dan sentiasa diberikan pendedahan terkini dalam aspek pengajaran dan pembelajaran. Pelajar pula telah dipandu ke arah pembentukan sahsiah, berkeyakinan dan berketrampilan diri. Kebolehan soft skills pelajar ini terangkum dalam program kebolehpasaran graduan yang diperkasakan melalui program mereka yang tersendiri. Mewujudkan amalan persekitaran yang ceria dan sihat dengan Ekosistem Kondusif Sektor Awam (EKSA) telah diamalkan di institusi ini. Di samping itu, kolaborasi dengan pihak industri dan beberapa agensi sedang giat dibangunkan.

Justeru, dengan semangat pembinaan pasukan yang sedia ada di politeknik ini, pengarah berkeyakinan penuh bahawa institusi ini akan terus maju dan berkembang selaras dengan hasrat negara untuk mengarus perdanakan pendidikan teknikal dan vokasional di Negara ini.

Sejarah 
Politeknik Balik Pulau merupakan politeknik yang ke-21 di Malaysia dan politeknik yang kedua di Pulau Pinang. Politeknik ini telah ditubuhkan pada 1 Februari 2007. PBU akan beroperasi dalam tiga fasa. Berdasarkan perancangan, PBU akan menawarkan pelbagai kursus Diploma dalam Bidang Teknologi Maklumat, Kejuruteraan Awam, Kejuruteraan Elektrik, Kejuruteraan Mekanikal dan Hospitaliti di kampus tetap PBU. Pengoperasian PBU dalam fasa pertama dilaksanakan di Politeknik Seberang Perai, Pulau Pinang dengan menawarkan Kursus Sijil Teknologi Maklumat dan kemasukan pelajar yang pertama adalah pada bulan Julai 2007. Bilangan staf PBU yang terkini adalah seramai 51 orang. Bilangan staf dijangka bertambah dari semasa ke semasa.

Pada bulan Oktober 2007, PBU telah berpindah ke Kampus Transit di Ideal Avenue ( I-Avenue ) yang terletak di Medan Kampung Relau, Bayan Lepas, Pulau  Pinang. Ini merupakan fasa yang kedua bagi pengoperasian PBU. Kampus transit ini dikelilingi dengan pelbagai kemudahan seperti bank, kompleks membeli-belah, pasaraya, restoran dan pelbagai kemudahan lain. Dalam usaha untuk menjadikan persekitaran pembelajaran yang kondusif, kampus transit PBU juga dilengkapi dengan pelbagai kemudahan seperti bilik darjah, perpustakaan, makmal komputer, koperasi dan dewan utama beserta surau.

PBU telah memasuki pengoperasian fasa ketiga apabila kampus tetap di Balik Pulau mula beroperasi pada Ogos 2013. Kampus tetap seluas 100 ekar tersebut dilengkapi dengan kemudahan infrastruktur dan bangunan seperti bangunan serbaguna, kuarters, asrama, perpustakaan dan kemudahan sukan dalaman dan luaran. Dengan komitmen daripada staf PBU serta sokongan daripada Bahagian Pengurusan Politeknik ( BPP ), Jabatan Pengajian Politeknik dan Kolej Komuniti ( JPPKK ) dan Kementerian Pendidikan Tinggi Malaysia ( KPTM) , PBU beraspirasi untuk menjadi pusat pembelajaran yang mantap dan dipercayai seterusnya mampu melahirkan tenaga kerja berdaya saing di dalam mahupun di luar negara.

Matlamat

Misi 
Menjadi institusi TVET premier yang diterajui industri.

Visi 
 Menyediakan akses kepada program TVET yang berkualiti dan diiktiraf
 Membangunkan kurikulum yang dipimpin industri dan meningkatkan kesediaan graduan melalui penglibatan industri yang diselaraskan
 Menghasilkan graduan yang seimbang dan berdaya keusahawanan melalui program pengajian yang dinamik dan mampan
 Mendapat pengiktirafan antarabangsa melalui kerjasama dan penyertaan aktif dalam komuniti TVET

Petunjuk Kejayaan Utama (KSI) 2016—2020 
 85% kadar graduan boleh diambil bekerja
 75% program dilaksanakan secara pembelajaran berasaskan pekerjaan
 70% tenaga pengajar mempunyai pengalaman industri dan profesional
 100% semua program pengajian dilaksanakan secara kolaborasi dengan industri

Program Pengajian 
Politeknik Balik Pulau menawarkan Program berikut pada peringkat Diploma bagi kursus Sepenuh Masa :
 Jabatan Teknologi Maklumat dan Komunikasi (JTMK)
 Diploma Teknologi Digital - DDT
 Diploma Teknologi Maklumat (Rangkaian) - DNS

Piagam pelanggan 
 Proses pendaftaran pelajar diselesaikan dalam tempoh sejam bagi calon yang mengemukakan dokumen pendaftaran yang lengkap.
 Proses pemberian perkhidmatan pendidikan dilaksanakan berdasarkan sukatan kursus terkini yang dibekalkan oleh Bahagian Pembangunan Kurikulum bagi mencapai objektif kecemerlangan akademik.
 Status tindakan terhadap maklumbalas pelanggan dimaklumkan kepada pelanggan dalam tempoh 2 minggu selepas maklumbalas diterima.
 Keputusan peperiksaan akhir diproses dalam tempoh 2 minggu selepas semester pengajian berakhir.

Pentadbiran 

Kini, Politeknik Balik Pulau diterajui oleh Abdul Hanif Bin Mustapha sebagai Pengarah Politeknik Balik Pulau serta dibantu oleh Setiausaha Pejabat iaitu ialah Pn. Suhaili binti Othman.

Pejabat pengarah

Unit pentadbiran 
Unit Pentadbiran Politeknik Balik Pulau (PBU) bertanggungjawab menguruskan hal-hal berhubung dengan urusan perkhidmatan dan kewangan di institusi ini dengan cekap, berkesan dan bersistematik. Hal ini termasuklah perjawatan, pembayaran gaji dan emolumen mengikut peraturan yang ditetapkan oleh pekeliling-pekeliling berkaitan.

Secara umumnya, unit ini bertanggungjawab dalam:
 Menguruskan hal-hal pentadbiran dan rekod jabatan.
 Menguruskan perkhidmatan dan pembangunan sumber manusia.
 Menguruskan hal-hal berkaitan kewangan dan perolehan jabatan.

Unit Kewangan 
Unit Kewangan Politeknik Balik Pulau (PBU) bertanggungjawab menguruskan hal-hal berhubung dengan urusan kewangan di institusi ini dengan cekap, berkesan dan bersistematik. Ini termasuklah perjawatan, pembayaran gaji dan emolument mengikut peraturan yang ditetapkan oleh pekeliling-pekeliling berkaitan.

Secara umumnya unit ini adalah bertanggungjawab dalam:
 Menguruskan hal-hal berkaitan kewangan dan perolehan jabatan.

Jabatan-jabatan 

Politeknik Balik Pulau terbahagi kepada tiga jabatan atau unitnya yang tersendiri. Antaranya ialah Unit Pentadbiran & Kewangan, Jabatan Akademik dan Sokongan Akademik.

Jabatan Akademik terdiri daripada lima buah jabatan iaitu:

 Jabatan Teknologi Maklumat & Komunikasi (JTMK) diketuai oleh Pn. Wan Nur Wahidah Binti Hashim.
 Jabatan Matematik, Sains & Komputer (JMSK) diketuai oleh En. Jasni bin Mohd Yusoff.
 Jabatan Pengajian Am (JPA) diketuai oleh Dr. Mazlin binti Mohamed Mokhtar.
 Unit Peperiksaan diketuai oleh En. Azrayhafizi bin Matzin.
 Unit Perhubungan & Latihan Industri diketuai oleh En. Suntheren A/L Yoganathan.

Jabatan Sokongan Akademik terdiri daripada 12 Jabatan iaitu :
 Jabatan Hal Ehwal Pembangunan Pelajar (JHEP) diketuai oleh En. Abdul Shukor bin Hassan.
 Unit Pengurusan Psikologi & Kerjaya diketuai oleh En. Shahriman Bin Mamat.
 Unit Latihan & Pendidikan Lanjutan diketuai oleh Cik Jalila binti Yahaya.
 Unit Sukan, Kokurikulum & Kebudayaan (USKK) diketuai oleh En. Hermizul bin Napis.
 Unit Pembangunan Instruksional & Multimedia (UIDM) diketuai oleh En. Muhammad Majdi Bin Saad.
 Unit Teknologi Maklumat (UICT) diketuai oleh Pn. Hanim @ Zuraini binti Talib.
 Unit Pembangunan & Senggaraan diketuai oleh Pn. Nur Dhamirah Dhaniah binti Abdul Rahman.
 Perpustakaan diketuai oleh Pn. Nor Asma binti Mohd Boniyamin.
 Unit Kamsis/ Pejabat Asrama diketuai oleh Cik Suzana binti Saleh.
 Unit Jaminan Kualiti diketuai oleh Pn. Pazilah binti Darus.
 Unit Penyelidikan, Inovasi & Komersilan diketua oleh Pn. Syamsian Binti Hussin.
 Unit CISEC diketuai oleh Pn. Anirah Binti Ahmad.

Jabatan Akademik

Jabatan Teknologi Maklumat dan Komunikasi 
Jabatan Teknologi Maklumat dan Komunikasi (JTMK) ialah jabatan induk yang terdapat di PBU. Sejarah penubuhannya bermula di Politeknik Seberang Perai (PSP) pada 1 Mac 2007. Pada bulan Julai 2007, PBU telah mengambil kumpulan pertama dalam program Sijil Teknologi Maklumat (SIT) iaitu seramai 27 orang pelajar. Pada ketika itu, pelajar dan pensyarah menggunakan fasiliti yang terdapat di Politeknik Seberang Perai (PSP) bagi melaksanakan proses pengajaran dan pembelajaran. Pada bulan Jun 2008, JTMK telah berpindah ke kampus transit PBU yang terletak di Medan Kampung Relau, Bayan Lepas, Pulau Pinang. Kohort Program SIT telah bergraduat pada sesi Julai 2009. Politeknik Balik Pulau juga telah berpindah ke kampus tetap pada 28 Oktober 2013.

Jabatan Matematik, Sains & Komputer 
Jabatan Matematik, Sains & Komputer (JMSK) merupakan jabatan akademik sokongan yang menyediakan pembelajaran dan pengajaran (P&P) yang bersistematik bagi kursus Kod DBM iaitu Matematik yang menjadi teras kepada pencapaian akademik pelajar teknologi maklumat.

JSMK tidak menawarkan sebarang program tetapi mengendalikan kursus teras bagi Jabatan Induk JTMK. JMSK juga sentiasa menyokong perjalanan pembelajaran dan pengajaran di jabatan induk dengan menghulurkan sumbangan sebagai tenaga pengajar dan penyelaras Kursus Ko-kurikulum.

Bagi mencapai misi politeknik, JMSK juga berhasrat meningkatkan kualiti pembelajaran dan pengajaran dalam bidang matematik selari dengan hala tuju pendidikan masa kini.

.

Jabatan Pengajian Am 
Jabatan Pengajian Am adalah jabatan sokongan akademik yang bertanggungjawab dalam menawarkan kursus wajib Pendidikan Islam / Moral dan Bahasa Inggeris. Kini, jabatan ini dikendalikan oleh tiga orang pensyarah dari Unit Bahasa Inggeris dan Unit Pendidikan Islam dan Moral.Jabatan ini juga bertanggungjawab untuk melaksanakan aktiviti kerohanian bagi politeknik.

Fungsi dan peranan Jabatan Pengajian Am 
Unit Bahasa Inggeris
Unit Bahasa Inggeris bertanggungjawab dalam proses pengajaran dan pembelajaran bagi kursus-kursus bahasa Inggeris yang mengutamakan kemahiran berkomunikasi, membaca, menulis dan mendengar dalam bahasa Inggeris. Para pelajar juga dilengkapkan dengan kemahiran menghadapi temu duga, teknik penulisan resume dan kemahiran mencari pekerjaan sebagai bekalan apabila mereka menghadapi alam pekerjaan kelak. Antara kursus yang diajar ialah Bahasa Inggeris Kegunaan Teknikal (English for Technical Purposes), Bahasa Inggeris Komunikasi (English for Communication) dan Kebolehan Berkomunikasi Inggeris (Communicative English).
Unit Pendidikan Islam
Unit Pendidikan Islam dan Moral bertanggungjawab dalam proses pengajaran dan pembelajaran bagi kursus Pendidikan Islam dan Moral. Pelajar dibekalkan dengan ilmu-ilmu berkenaan jenayat, mua’malat, munakahat, nilai-nilai murni, sejarah tamadun dan isu-isu moral semasa. Ianya bertujuan untuk menanamkan sifat-sifat terpuji dan membekalkan pelajar dengan pengetahuan agama dan moral yang lengkap dalam menghadapi cabaran dalam kehidupan. Antara kursus yang ditawarkan ialah Pendidikan Islam, Pendidikan Moral dan Tamadun Islam.

Jabatan Sokongan Akademik

Jabatan Hal Ehwal Pembangunan Pelajar 
Jabatan ini bertanggungjawab menguruskan semua urusan yang berkaitan dengan pelajar. Struktur JHEP adalah menggunapakai struktur perjawatan baru yang terdiri daripada Unit Pengambilan dan Data, Unit Kebajikan & Disiplin dan Unit Pengesanan Graduan & Alumni.

Unit Pengambilan Pelajar dan Data 
Pendaftaran Pelajar Baru dan Lapor Diri Pelajar Senior
 Permohonan Kad Pelajar
 Pertukaran Kursus dan Politeknik
 Penangguhan Semester
 Pengesahan Surat Pengajian Pelajar
 Pengesahan Pemberhentian Pengajian Pelajar
 Merekod dan Menyimpan Data Pelajar

Unit Kebajikan & Disiplin 
 Menguruskan Bantuan Kewangan: Kebanyakan pelajar kursus diploma mendapat tajaan dari Perbadanan Tabung Pendidikan Tinggi Nasional (PTPTN) serta sebilangan kecil pelajar mendapat dari lain-lain sumber tajaan seperti Yayasan Negeri, MARA dan juga lain-lain penaja.
 Menguruskan kebajikan pelajar: Melaksanakan program pembangunan sahsiah pelajar melalui Jawatankuasa Perwakilan Pelajar (JPP), memantau perjalanan Pilihanraya Kampus, memastikan perjalanan Minggu Suaikenal berjalan dengan lancar, menguruskan pendaftaran dan penyeliaan Kelab & Persatuan yang bukan R2001, mengeluarkan surat akuan untuk rawatan pelajar jika diperlukan dan memastikan pelajar mendapat rawatan yang sempurna di mana-mana hospital atau klinik, melaporkan kematian dan kemalangan pelajar kepada pihak-pihak tertentu, dan membantu dalam menyediakan maklumat mengenai penginapan luar kampus kepada pelajar dan menyelaras dan membantu hal-hal berkaitan biasiswa dan pinjaman pelajar.
 Pengurusan disiplin pelajar: Tertakhluk kepada Undang-undang Malaysia Akta 174, Akta Institusi-Institusi Pelajaran (Tatatertib) 1976 (Kesalahan Jenayah). Mana-mana pelajar yang dituduh oleh mana-mana mahkamah di Malaysia atas apa-apa kesalahan jenayah, maka dengan sendirinya mulai tarikh ianya dipertuduhkan, pelajar berkenaan adalah digantung pengajiannya sehinggalah ke tarikh perbicaraannya. Pihak politeknik akan mengeluarkan “Surat Penggantungan Pengajian”. (Diperingkat ini, apa jua bentuk rayuan kepada pihak Menteri Pengajian Tinggi Malaysia belum boleh dilakukan). Apabila sesuatu mahkamah, pada hari perbicaraan pelajar berkenaan, membuat keputusan bahawa pelajar yang dituduh itu didapati bersalah atau mengaku bersalah, maka dengan sendirinya pelajar itu adalah terhenti dari pengajiannya di politeknik. Pihak politeknik akan mengeluarkan “Surat Berhenti Pengajian”. Diperingkatini, pelajar terbabit diberi peluang dan berhak untuk membuat rayuan hanya kepada Menteri Pengajian Tinggi Malaysia.
 Insurans Pelajar: Jenis Insurans yang digunapakai dalam melindungi pelajar politeknik ini ialah Insurans Kemalangan Berkelompok dari syarikat ETIQA.

Unit Pengesanan Graduan & Alumni 
Menjalankan kajian secara online melalui laman sesawang http://graduat.mohe.gov.my, mewujudkan satu pangkalan data yang komprehensif mengenai profil graduat yang boleh menyimpan dan digunakan untuk jangkamasa yang panjang, mengumpul dan menguruskan data yang diperlukan kepada Urusetia Pengesanan Graduan Jabatan Pengajian Politeknik, menganalisa data dan menyediakan laporan Pengesanan Graduan Politeknik.

Unit Pengurusan Psikologi 
Unit Pengurusan Psikologi menyediakan khidmat kaunseling kepada seluruh warga Politeknik Balik Pulau. Perkhidmatan ini merupakan usaha yang menumpukan kepada elemen pemikiran, tingkah laku dan emosi individu selain sebagai langkah penambahbaikan berterusan terhadap pengurusan modal insan.

Perkhidmatan yang disedikan adalah seperti berikut:
 Bimbingan kaunseling : Individu / Kelompok
 Ujian Psikologi & Kerjaya (contoh : Ujian Personaliti Diri, Ujian Minat Kerjaya dan lain-lain)
 Panduan Kerjaya
 AKRAB (Staf)
 Pembimbing Rakan Siswa Politeknik (Pelajar).

.

Unit Kamsis / Pejabat Asrama

Jawatankuasa pelajar

Majlis Perwakilan Pelajar 
Majlis Perwakilan Pelajar merupakan badan pelajar paling tertinggi di Politeknik Balik Pulau. Majlis Perwakilan Pelajar juga mewakili pelajar dalam segala hal dan menyuarakan isi hati dan pandangan pelajar kepada sesebuah Institusi Pengajian Tinggi. MPP juga bertanggungjawab dalam membantu melahirkan pelajar yang cemerlang dalam aspek kemahiran, akademik, sukan, dan sebagainya. Pemilihan ahli ditentukan berdasarkan penamaan calon oleh calon itu sendiri atau wakil daripadanya dan memenangi tempat atau undian secara majoriti.

Tahun 2015/16

Tahun 2016/17

Tahun 2017/18

Jawatankuasa Kamsis Pelajar Politeknik 
Kolej Kediaman PBU mempunyai 3 blok kolej kediaman iaitu Blok A dan B untuk Siswi dan Blok C untuk Siswa. Mendiami kolej Kediaman bukan merupakan hak atau keistimewaan kepada mana-mana pelajar. Pihak Pengurusan Politeknik berhak menawar, tidak menawar ataupun menarik balik tawaran kemudahan ini kepada mana-mana pelajar atas kepentingan politeknik (Akta 174: Jadual Kedua Kaedah-kaedah Institusi Pelajaran 1976 Bahagian III Kaedah 33). Pertimbangan mendiami kolej kediaman akan sentiasa diberi kepada pelajar yang menghargai kemudahan dan bekerjasama dengan pihak pengurusan kolej kediaman dan politeknik di samping mematuhi peraturan yang ditetapkan serta pelajar-pelajar yang sentiasa memberi jasa dan mengharumkan nama politeknik.

Selain dari menyediakan tempat untuk penginapan, kolej kediaman juga adalah wadah untuk membentuk dan membangunkan sahsiah pelajar bagi mewujudkan lulusan yang bersifat holistik. Pelbagai program dan aktiviti pelajar dirangka dan dilaksanakan di peringkat kolej dan dikawalselia oleh Ketua Unit Kolej Kediaman dan Penasihat Jawatankuasa Pelajar Kolej Kediaman (JPKK). Bagi membantu pentadbiran kolej dan menjaga kebajikan serta pembangunan pelajar, beberapa Felo telah dilantik. Pelajar boleh menghubungi Felo yang bertugas selepas waktu pejabat untuk bantuan dan nasihat berkaitan dengan aktiviti atau masalah yang mereka hadapi.

Pembimbing Rakan Siswa (PRS) PBU 
Pembimbing Rakan Siswa (PRS) diadakan adalah untuk melatih para belia dan remaja agar dapat menguasai kemahiran membantu supaya mereka dapat membantu rakan pelajar yang memerlukan pertolongan dari segi mental, sosial atau emosional, di samping melatih mereka membantu diri sendiri.

Selain itu, khidmat “pelajar membantu pelajar” merupakan satu khidmat sokongan yang penting di dalam perkhidmatan Bimbingan dan Kaunseling. Kursus ini dijalankan secara teori dan praktikal.

Program ini berasaskan konsep bahawa rakan sebaya merupakan orang yang paling rapat dan paling memahami masalah yang dihadapi oleh remaja/seseorang. Dengan itu mereka merupakan orang yang paling tepat bagi memberi nasihat bagi menangani sesuatu masalah.

Program ini merangkumi bidang yang luas termasuk membantu mempelajari Teknologi Maklumat, Pembelajaran Bestari, Cara Belajar, malah digunakan dalam kempen antidadah.

Program Pembimbing Rakan Sebaya Anti Dadah pula dimulakan pada awal tahun 2001. Program ini menekankan kepada konsep role model iaitu bekas penagih yang berjaya mengikuti program Pembimbing Rakan Siswa dengan baik dan berkesan dijadikan sebagai peer educator.

Rujukan 
 Portal Rasmi Politeknik Balik Pulau (PBU) 
 Kampus Politeknik Balik Pulau Siap 2013 
 Laman Web HEP

Balik Pulau